A NETFLIX SAJÁT GYÁRTÁSÚ SOROZATA
Igazi barát vagy.
- Kösz a segítséget. - Ugyan!
Örülök, hogy segíthetek.
Utoljára akkor jártam erre, amikor Tristint vittem a Coachellára.
- Tristin? - Az a csaj, akivel jártam, és akit mindig Triscuitnak hívtál.
Tényleg.
- Coachella? - Rock koncert.
- Tetszett? - A koncert igen.
Az viszont kevésbé, hogy Tristin nagyapjának néztek.
Mit számít neked a megaláztatás?
Színész vagyok.
Hol vagyunk?
Odanézzenek, ki csatlakozott az élők birodalmához?
Nem messze Anaheimtől.
Fáj a torkom.
Mert ledugtak rajta egy csövet, hogy kimossák belőled
- a drogot, amivel majdnem megölted magad. - Igen.
De legalább nem szedtem össze semmit.
Jókat hallottam erről a detoxról, Phoebe.
Csakis a legjobb diliházat a kislányomnak.
- Ne légy undok, apa! - Igen, apa, ne légy undok!
Hogy hívták azt a helyet, ahol múltkor voltál?
Redwoods Nemzeti Park.
Tényleg.
The Redwoods.
Gyógyszerfüggő voltál,
anyád meg attól félt, nehogy elkapd a Lyme-kórt.
És azt tudod, hogy a floridaiak mitől félnek?
A lime-os pite kórtól.
Semmi?
Jól van.
Gyűlöltem azt a helyet.
Kempingeznem kellett, meg túráznom.
Olyan fura izéket kellett felállítanunk.
Hogy is hívták?
Jurta.
Hányszor voltál már elvonón?
- Nem tudom. - Hétszer. Csekkekkel tudom bizonyítani.
- Ne légy undok, apu! - Kösz.
Jurta.
Milyen vicces szó.
Yurt so good,
Come on, baby, make the yurt so good...
Remekül érzem magam.
A KOMINSKY-MÓDSZER
A LÁNY A DETOXBAN
Ne!
Hogy merészeled?
- Cserélnél? - Csak rendeljünk!
A lányom az!
Bocs!
Remek lány. Odavagyok érte.
Helló, mi az?
Épp az Adóhivatalból jött levelet olvasom.
- Igen? - Kérlek, mondd, hogy tévedés!
Micsoda, édesem?
Hogy három évi adóval tartozol nekik.
Tényleg?
Ez áll itt, apa.
Megmagyaráznád?
Pofon egyszerű! Amikor Mickey meghalt...
Tudod, a könyvelőm, Mickey?
Jó srác volt. Fiatalon ment el.
Súlyos szívrohamot kapott egy tenisz meccsen.
Párosban játszott.
A szívmasszázzsal két bordáját is eltörték.
- Apa! - Szóval Mickey halála
eléggé lesokkolt,
és elbaltáztam az adózást
egy vagy két évig.
Ez itt három évet ír!
Édesem, az adózási év kiszámítása teljesen más, mint a rendes éveké.
Felfogod, hogy mit tettél? Nekünk annyi!
Azt írják,
hogy 285 000 dollárral tartozunk.
Ez túl soknak hangzik.
Plusz a kamat és a büntetés.
Ezt nem akarom elhinni!
Így elcseszni, ez őrület!
Mindy, én...
Halló? Mindy?
Mikor kimosták a gyomrom, volt benne egy ötcentes.
Itt hagyhatod borravalónak.
Csúcs vagy, Mindy! Én is imádlak.
Oké, helló, édesem!
Elhiszed ezt? Csak azért hívott, hogy elmondja, hogy szeret.
Nos, rendeltünk már?
Te biztos éhes vagy.
Drágám, itthon vagyok!
Egy szót se szólj!
- Szerintem vicces volt. - Kösz.
Helló.
Bejelentkezünk Phoebe Schumacherrel.
Már nem ezt a nevet használom.
Franc abba a gennyes alakba!
Ő a férjed.
Ő az oka az elcseszett életemnek.
Azt hittem, az anyád és én.
Elég sokan hibáztak.
Oké. Akkor írja be a nevét, ahogy akarja.
Newlander. Phoebe Newlander.
Rendben. Már vártuk. Shepherd,
bekísérnéd a hölgyet a gyengélkedőbe?
Erre kérem!
Várj!
Csak azt akarom mondani,
hogy most végigcsinálom.
Lejövök a cuccról.
És olyanná válok, akire büszke lehetsz.
Köszönöm.
Vágjunk bele!
Szóval Shepherd, jársz valakivel?
Megfelel a kártyás fizetés?
Az felelt volna meg, ha időben elköttettem volna magam.
- Elég borsos. - Tisztában vagyok vele.
Ennyiért 28 napot tölthetett volna a Bel-Air Hotelben.
Mi az a lovas terápia?
A lovak érzékeny állatok,
és segítenek a pácienseinknek a gyógyulás útjára lépni.
Egy lócitrommal teli útra.
Ennyi? El sem búcsúzunk tőle?
Nem néznék jó szemmel. Ez olyan, mint az óvoda,
csak felnőtt drogosokkal van tele.
Világos. Nem akarják túldramatizálni.
Apa!
Norman?
Apa!
Nem akarok itt maradni!
Megoldom!
Tűnjenek a picsába!
Csak menj tovább!
Maximum sört fogok inni!
Még mindig meg akarsz szállni valahol, hogy reggel menjünk tovább?
Persze. Miért ne mulatnánk tovább?
Kapcsoljak be zenét?
Nem, jobb a csend. Így jobban tudok gondolkodni.
És min gondolkodsz?
Történetesen az öngyilkosságon.
Kién?
A sajátomon.
Ugyan már, te nem leszel öngyilkos.
Ha felajánlanád, hogy megölsz, az nagyon kedves lenne tőled.
Ugye most viccelsz?
Szó sincs róla. Ha objektívek akarunk lenni, az életemnek... semmi értelme.
Ugyan már!
Csak magad alatt vagy most. Majd elmúlik.
Elmúlik.
A feleségem, aki értelmet adott az életemnek, meghalt,
a munkám már nem elégít ki,
és épp most dugtam be a narkós lányomat nyolcadszor a rehabra.
Van egy unokád.
Aki a szcientológia híve, és nem beszél velem, mert "elnyomó" vagyok.
Elnyomó? Ez nem igaz.
Inkább elfojtó.
Igen is sok mindenért érdemes még élned.
Igen? Na halljuk Pollyannát!
Miért éljek?
Íme a válasz.
Nem! Csak adj egy percet!
Az emberek szeretnek.
Sokan lennének szomorúak.
Nem vagyok Tom Hanks. Kihevernék.
Akkor mit szólsz ehhez?
Szükségem van rád.
Neked?
Igen. Te vagy a legjobb barátom,
és a támogatásod és az útmutatásod
alapvető fontosságú ahhoz, hogy jól érezzem magam.
Az ügynököd a legjobb barátod.
Milyen szomorú.
Komolyan mondom.
Szerinted eljöttem volna ide, ha nem lennél fontos a számomra?
Kösz. El is felejtettem mondani.
Oké.
Szóval akkor nem fogod...
Nem, azt nem teszem.
- Inkább ezt. - Norman!
Vicceltem.
Teleraknám a zsebem lazaccal, és keresnék az erdőben egy éhes medvét.
Biztos nem akarsz továbbmenni?
Nem, nem szeretek éjszaka vezetni.
Még a végén balesetünk lenne.
Benne vagyok. Kikapcsolnám a biztonsági övet.
Bízz bennem, ez sokkal jobb, mint a Marriott.
Vacsizunk egy jót, kipihenjük magunkat,
és reggel frissen megyünk haza.
Gondolom.
Még sosem voltam indián kaszinóban.
Nagyjából olyan, mint a Las Vegas-i,
csak itt nem foglalnak annyian szobát.
Vágod?
Mi bajod? Visszaszoktál a kokainra?
Cseszd meg, de vicces.
- Egy vagy két szobát? - Egyet.
Kettőt. Saját fürdőt akarok.
Hogyne. Egyet.
Spórolni akarsz? Szívesen kifizetem.
Nem, csak szemmel akarlak tartani,
nehogy valami hülyeséget csinálj.
Nem leszek öngyilkos egy indián kaszinóban.
- Tessék? - Semmi, csak viccelt.
Add oda a bankkártyádat!
Jó. Egy szobát nekem és a tébolyult unokaöcsémnek.
Látod?
Finom kaja,
és egy jó bor.
Már ezért is érdemes élni.
Nem találok élvezetet benne. Csak igyekszem siettetni a szívrohamot.
Atyaég!
Talán újra elkezdek cigizni.
Létezik még a Chesterfield?
Azt szívtad?
Igen. Miért te mit?
Newportot.
Miért? Jazztrombitás voltál?
Nem te vagy itt egyedül, akinek problémái vannak.
Na mi a te problémád?
A pénisz dolgot megúsztad, nem?
Köszönöm.
Az a prosztatám volt. A péniszem elsőosztályú.
Akkor meg? Virágzik a vállalkozásod, nagyszerű, szerető lányod van,
és egy kedves nővel jársz, aki nem is tudja, mibe keveredik bele.
Tudod mit?
Hagyjuk! Egyedül te küzdesz gondokkal.
A földön mind a hét milliárd ember boldog,
te vagy az egyedüli szegény szerencsétlen.
A gúnyolódásod süket fülekre talál. Különösen itt.
Oly sokáig vártam...
Nagyszerű. Úgy beszélsz, mint ő.
Van két jegyem a Paradicsomba...
Nekem egy is elég!
Na menjünk hugyozni!
Oké. Kell is így lefekvés előtt.
Van két jegyem a Paradicsomba...
Nem hiszem el! Végeztem veled, apa!
Adóhivatal!
Nekünk annyi!
Jézusom!
Atyaég!
Francba!
Előbb hugyoznom kellett volna.
Jobban jár, ha holtan találom meg!
Norman!
- Mi van? - Te jó ég, aggódtam.
Nem volt miért. Csak nem tudtam aludni. Köszönj Eddie Moneynak!
Hogy van?
Tényleg ön az?
Csak halkabban!
Nem értem. Akkor miért énekel egy ilyen bandában?
Eddie Moneynak adózási gondjai vannak. Freddie Money viszont makulátlan.
Érdekes. Lehet, hogy nevet kellene változtatnom?
Miért?
Nem fontos.
Figyelne rá? Nagyon kell hugyoznom.
Mezítláb a kaszinó mosdójába?
Bátor fickó!
Szia Lisa! Itt Sandy.
Szia Sandy.
Remélem, nem hívlak túl korán.
Nem, már fent vagyok. Mi a helyzet?
Úton vagyok Normannel.
Most dugtuk be a lányát egy elvonóba, és gondoltam, megcsörgetlek.
Gondoltad, megcsörgetsz?
Igen. Szóval, hogy vagy?
Nos, mivel egy hete lefeküdtünk egymással,
és azóta teljesen eltűntél, nem túl jól.
Tényleg? Már egy hete volt? Pedig olyan elevenen él bennem!
Tyűha. Erre csak azt tudom mondani, hogy cseszd meg!
Sajnálom. Csak elsodort Normannak és a lányának a problémája,
meg a saját testileg...
mondhatni szorult helyzetem,
melynek a farkam a főszereplője.
Vicces vagy.
Az a helyzet, hogy pontosan tudom, miért futottál hozzám.
Sajnáltad magad,
és be akartad bizonyítani, hogy még mindig képes vagy rá.
Kérlek, hallgass meg!
Fogd be! Megvan a saját életem,
és nem szorulok rá, hogy a nagy Sandy Kominsky önbizalmát erősítsem.
Lisa, nagyon sajnálom!
Csak fel kellett volna hívnod.
Csak... megkérdezni, hogy vagyok. Úgy tenni, mintha érdekelne.
Nem tudom, mit mondjak.
Én tudom. Szia!
Egy dolgot el kell ismerni: fantasztikus a víznyomás ezeknél az indiánoknál.
Várj egy kicsit!
- Mit csinálsz? - Csak várj!
Jaj ne! Miért szórod a pénzed?
Mit szólnál egy közös öngyilkossághoz?
Csak öt dollárt veszítettél.
Igaz.
Jól vagy?
Nem igazán.
Mi a baj?
Míg zuhanyoztál, felhívtam Lisát,
és kidobott.
Sajnálom.
Mit követtél el?
Ezt meg hogy érted?
Gondolom, a te hibád. Vagy tévedek?
Nem.
Azt mondta, kihasználtam.
És igaz?
Talán igen.
Adhatok egy tanácsot?
Nő ügyekben?
Utoljára Nixon miniszterelnökségének a fénykorában volt randid.
A boldog kapcsolat titka az, hogy a nő mindig úgy érezze, hogy ő az első.
És amikor nem így van?
Amikor összecsapnak a hullámok a fejed fölött, és nincs időd rá?
Ezért mondtam, hogy úgy érezze!
Vagyis hazudjunk?
Ez nem hazugság. Ez színjáték.
Olykor kipróbálhatnád.
- Nagyon vicces. - Beiratkozhatnál egy tanfolyamra.
Nagyon szépen megy.
Örülök, hogy tetszik.
Mondtam már, kitől vettem?
Igen, Henrich Himlertől. Már 15-ször mondtad.
Még mindig jó poén.
Láttad te a Thelma és Louise-t?
Persze.
Az milyen jó film!
Miről jutott eszedbe?
Csak eszembe jutott a vége,
amikor lehajtanak a Grand Canyon szikláiról.
- Igen? - Meg voltak átkozva.
Nem volt számukra kiút, és a saját mód- jukon, méltósággal távoztak a világból.
Miféle méltóságról beszélsz? Szétroncsolódott a testük.
De azt már nem mutatták a filmben.
Az utolsó képkockákon diadalmasan repültek a levegőben.
- Fáradt vagy? Vezessek? - Nem, jól vagyok.
Nekik is kabriójuk volt.
Nekünk is az van.
- A frászt hozod rám. - Nyugi. Csak eltűnődtem.
Jól van.
Akkor hajrá.
- Még mindig tűnődsz? - Oké.
Norman, mit csinálsz?
Sajnálom, Sandy!
Mi az, hogy sajnálod?
Lelkünk mélyén mindketten ezt akarjuk!
Lassíts!
Atyaég!
Mi a franc van?
Tessék.
Mi történt?
Vettem neked churrót.
Hol a francban vagyunk?
Szívesen. Pisilnem kellett, és itt volt egy pihenő.
Azt hittem...
Mit?
Semmit.
Ott egy fickó bonsai fákat árul.
Meg akarom nézni, mielőtt tovább megyünk.
Oké.
Micsoda vétel! Bolond vagy, hogy nem veszel.
Megvagyok nélküle.
Ez viszont finom.
Ezért nem szabad falat építenünk a migránsok ellen.
Pontosan. Az amerikaiak nem tudnak ilyeneket készíteni.
Csodálatos.
Lehet, hogy mégis megéri maradni még egy darabig?
Talán.
- Szeretnék mondani valamit. - Nem lehetne, hogy csak úgy élvezzük ezt?
Nem. Hallanod kell.
Nagyon hálás vagyok a barátságodért,
és szeretném, ha tudnád, mennyire örülök, hogy az életem része vagy.
Ez nagyon kedves tőled. Köszönöm.
Komolyan. Nem tudnám pénzben meghatározni, hogy mennyit érsz nekem.
Én tudnám.
Mi?
Magyar szöveg: Dobosiné Rizmayer Rita